हो, भ्यालेन्टाईन डेले दिने सन्देश प्रेम र समर्पण कै होला, तर यसप्रतिको हाम्रो लगावले भने हाम्रो हिनताबोध, संस्कारगत दासता र सतही मुल्याङ्कनलाई प्रतिनिधित्व गरेको देखिन्छ । यसरी आयातित भने पछि सबै ठिक हुन्छ भन्ने हाम्रो समाजमा भ्यालेन्टाईन डेलाई आवश्यक भन्दा बढी महत्व दिनु कुनै आश्चर्यको कुरा हैन । पश्चिमाहरुले अबलम्वन गरेका सबै कुराहरु ठिक मात्र देख्ने तथा हाम्रो सभ्यता र संस्कृतिअनुरुप अवलम्बन गरिएका यावत कुराहरुमा खोट मात्र देख्ने हाम्रो आँखाले लैला र मजनुको समर्पण, महादेव र सतिदेवीको प्रेम अनि कृष्ण र राधाको प्रसंगलाई बिर्सेको छ जसले दिने सामाजिक सन्देश पनि प्रेमपूर्वक पारिवारिक वातावरणमा बाँच्न सिक्नुपर्छ भन्ने नै हो ।
